
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 11.12.2013

                          Nr. 4c-2/643
                          PL-x 510/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru completarea articolului 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, trimisă spre dezbatere în fond, cu adresa nr. PL-x 510 din 18 noiembrie 2013, înregistrată sub nr. 4c-2/643 din 18 noiembrie 2013, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
        Gheorghe Dragomir

RAPORT 
asupra propunerii legislative pentru completarea articolului 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu propunerea legislativă  pentru completarea articolului 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, trimisă cu adresa nr. PL-x 510 din 18 noiembrie 2013, înregistrată sub nr. 4c-2/643 din 18 noiembrie 2013.
Conform prevederilor art. 75 alin. (1) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 11 noiembrie 2013.
Consiliul Legislativ, prin avizul nr. 692/08.07.2013, a avizat favorabil propunerea legislativă.
Guvernul nu susţine adoptarea acestei iniţiative legislative.
Propunerea legislativă supusă dezbaterii are ca obiect de reglementare stabilirea unei derogări în sensul deblocării posturilor în cadrul autorităţilor şi instituţiilor publice care derulează proiecte din fondurile structurale şi în cadrul cărora indicatorii de rezultat prevăd crearea de locuri de muncă, conform calendarului de ocupare evidenţiat în proiectul respectiv.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 09 decembrie 2013.

Din totalul de 33 de membri ai Comisiei pentru buget, finanţe şi bănci au fost prezenţi la dezbateri 29 deputaţi.

La dezbaterea acestei propuneri legislative a fost prezent, în calitate de invitat, domnul Dan Manolescu, Secretar de Stat la Ministerul Finanţelor Publice.
În urma examinării propunerii legislative şi a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor, respingerea propunerii legislative  pentru completarea articolului 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale deoarece prezenta propunere legislativă a rămas fără obiect, măsura propusă de iniţiator fiind abrogată prin art. 10 din OUG 77/2013 pentru stabilirea unor măsuri privind asigurarea funcţionalităţii administraţiei publice locale, a numărului de posturi şi reducerea cheltuielilor la instituţiile şi autorităţile publice din subordinea, sub autoritatea sau în coordonarea Guvernului ori a ministerelor.
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

